
أعوذ بالله السميع العليم من الشيطان الرجيم 
بسم الله الرحمن الرحيم 

إن الحمد لله نحمده ونستعين به ونستغفره. ونعوذ باللّه -تعالى - من 
شرور أنفسنا وسيئات أعمالناء من يهده الله فلا مضّل له. ومن يضلل 
فلا هادي له. وأشهد أن لا إله إلا الله وحده لا شريك له. وأشهد أن 
محمدًا عبده ورسوله, اللهم صل على محمدٍ. وعلى آل محمد كما 
صليت على إبراهيم» وعلى آل إبراهيم: إنك حميدٌ مجيد. اللهم بارك 
على محمد. وعلى آل محمد كما باركت على إبراهيم؛ وعلى آل 
إبراهيم» إنك حي مجيد. 


" رضيت بالله ربا وبالإسلام ديئًا" من سلسلة "أذكار الصباح والمساء" 





شبكة الطربق إلى الله way2allah.com‏ 
"يا أَيْهَا الَّذِينَ آمَنُوا انُوا اللّهَ حَقّ ثُقَاتِهِ وَلَا كُوئْنَ إلا وَأَنثْم مُسْلِمُونَ" 
آل عمرآن:” 2٠١‏ "يا أَيّهَا الام افوا ربكم الذي خَلفَحُم مّن نفس 
وَاحَدَةٍ وَخَلقَ منهًا رَوْجَهَا وَبَثْ منهُمًا رجالا كيرا وَنِسَاءَ :: واتقوا الله 
الذي تَسَاءَلونَ به وَالْأَرْحَاَ © إن الله گان عَلَيكُمْ رَقِيبًا" النساء: 2١‏ 
أيه الّذِينَ آمَنُوا ضر الله وَقُولُوا قَوْلَا سَدِيدًا * يُصلخ لَكُمْ 
َعْمَالَكُمْ وَيَغْ عفر لَكُمْ د ذوبکم © ومن بطع الله 00 فَقَدْ فَارَ فور 
عظيمًا" ا ۷1. 









أما بعد: 

فان أصدق الحديث كتاب الله -تعالى-. وخير الذي هدي محمد - 
صلى الله عليه وآله وصحبه وسلم-», وشر الأمور محدثاتها. وكل محدثة 
بدعة» وكل بدعة ضلالة» وكل ضلالة في النار. ثم أما بعد: 

فلازلنا أيها الكرام الأحباب مع أذكار الصباح نفهمها ونعايشها؛ لتخرج 
من قلوبنا ليستجيب الله -جل وعلا- دعاءناء كما قال نبينا -صلى 
اللّه عليه وآله وصحبه وسلم-: 


" رضيت بالله ربًا وبالإسلام دينَا" من سلسلة "أذكار الصباح والمساء" 

"واعلموا أن الله لا يستجيبْ دعاءً من قلب غافل لاو" تقريبًا في كل 
لقاءٍ أذكر نفسي وإياكم بمذا الحديث دعر الله وأنتم موقنون 
بالإجابة» واعلموا أن لله لا يستجيبُ دعاءً من قلب غافلٍ لاو"' 
وهذا ي نبغي أن يكون في عموم حيانك: كما تسمع من بعض الأئمة 
ES‏ وإن لم ينبت هذا عن 
النبي -صلى الله عليه وسلم- بإسنادٍ صحيح قوهمء وهو بيساوي 
الصفوف يقول: "ليس للمرء من صلاته إلا ما عقل منها" بتسمعوا 
الكلمة دي ولا لأ؟ هذه لا تنبت عن النبي -عليه الصلاة والسلام-, 
لكن المعنى صحيح. المعنى صحيح أن الصلاة هي الدعاءء والدعاء لن 
يُقبَّل إلا ما عقلته بقلبك. 

'أَقَلَمْ روا ني الْأَرْضٍ فَتَكُونَ لَحُمْ قُلُوبٌ يَعْقِلُونَ يتما" الحج: ٤١‏ 
فمحل العقل هو القلب» فلو لم تعقل بقلبك وتتدبر وتفهم ما تقول؛ 
لن تقبل منك» لن يقبل منك» وهذا في أذكار الصباح والمساء كذلك. 





۹ ا ا 
اخرجه التر مدي 


" رضيت بالله ربًا وبالإسلام دين" من سلسلة "أذكار الصباح والمساء" 

اعلموا أن الله لا يقبل الدعاء من قلب غافل لاه, فلا بد أن تستحضر 
ما تقول بقلبك, اللهم ارزقنا قلوبًا واعية فاهمة, وتقبّل منا دعاءنا يا 
رب العالمين. 

كنا في اللقاء الماضي أيها الكرام الأحباب» مع هذه الكلمات العظيمة 
التي تعلن بها رضاك عن قسمة الله -جل وعلا- لك من قال إذا 
أصبح وإذا أمسى ثلاث مرات: 

"رضيث باللهِ رب وبالإسلام ديناء ومحمّدِ -صلى الله عليه وسلم- 
نبيا" إيه الثواب؟ حد فاكر؟ 

من قال إذا أصبح وإذا أمسى ثلاث مرات: 

"رضيث بالله ربّا. وبالإسلام ديئاء وبمحمّدٍ -صلى الله عليه وسلم- 
الحديث الأول إن هو لو قالما مرة, قال: "فأنا الزَّعيمُ" مين اللي 
بيتكلم؟ كلمة "الزّعيمُ" يعني: الضامن, "فأنا الزَّعيمُ لآخُدَنَ بيده حىّ 


و 
ع۶ 


أذخله الجن" ” يعى يقابل البي يوم القيامة, اللي نفسه يشوف النى» 
هيقابل البي يوم القيامة, مع النبي خطوة بخطوة, "لخدن بيده 


ا 
صحيح الترغيب 
ت بب 

" رضيت بالله ربًا وبالإسلام دين" من سلسلة "أذكار الصباح والمساء" 

حتى, "حي" يعني ايه؟ يعنى: آخر حاجة, دي اسسمها انتهاء الغاية, 
آخر حاجة يدخله الجنة» يعني هو بياخده من الأول» تعالى أصل فيه 
هنا صراطه تعالى بص خلي بالك هتلاقي كلاليب هناء وهتلاقي 
خطاطيف هنا أهوء تعالى؛ لغاية أما النبي يدخله الجنة, لا ده كمان 
حق لو افيه قبط ف ولو ل کار ج اق س ا ن 
المؤمنين دول دول اللي هيروحوا الجئة الأول,» طب قوم الأول دول 
هيخشو الجنة بغير حساب. النبي ياخد بإيده - عليه الصلاة 
والسلاه- "لخدن بيده حى أذخلّه الجنّة". 

طيب اللى يقوها تلات مرات؛ أيوه "كان حفًا على الله أن رضي "" 
يعني خدت ضمان من الله وضمان من رسول الله -عليه الصلاة 
والسلام-, إنك تقول: "رضيث بالله رب وبالإسلام ديئاء وبمحمّدِ". 
ما تصلوا على النبي, "وبمحمّدٍ -صلى الله عليه وسلم-نبيا", اللفظة 
ذكرت نبياء لم تذكر كلمة رسولاء يُرضيك ربك جل وعلا-. 

وتحدثنا في اللقاء الماضي حول أول كلمة اللي هيا "رضيت بالله" إنك 
تفرح إن ليك رب» إنك تسعد إن ليك رب» عارف ها واحد يطلب 





ي شح الست 
e‏ 


" رضيت بالله ربًا وبالإسلام دين" من سلسلة "أذكار الصباح والمساء" 

من واحد حاجة ويخذله. يقوله يا عم الله الغني ليا رب امه الكريم, 
مش ده کلام الناس؟ فعا إنك تبقى مبسوط إن ليك رب» وهذا 
الرب غني. 

هو لو واحد عنده أب ملياردير؛ أفخم عربيات» وآفخم شقق» وأفخم 
عيشة., يبقى مبسوط ولا لأ؟ ده يا عم أبويا مبيخلنيش عاوز حاجة 
خالص» أبويا مبيخلنيش عاوز أي حاجة, قبل ما بطلب يجيبلي. 
عمري ما طلبت منه طلب إلا قبل ما أطلب يجيبلي أده عشر مرات, 
لله المنل الأعلى» لو واحد بقا غير كدا يا عم أنا ليا رب» قبل ما 
بطلب يجيبلي» كل طلباق مديهان, كل اللي أنا عاوزه بيعطهون, 
بيديني قبل ما أطلب, يبقى دا راضيء: سعيد أن له رب. 


صفات الكمال لله -عز وجل- 
سبحان الله, يعني الله -جل وعلا- له صفات كمال» يقسمها العلماء 
امع دي» يقسمها العلماء إلى قسمين: 
إلى صفات جمال, وإلى صفات جلال. 


" رضيت بالله ربًا وبالإسلام دين" من سلسلة "أذكار الصباح والمساء" 

صفات الجمال زي إيه؟ الودود. الكري» الغن» التواب» الرؤوف, 
الغفور, الرحيم, اللي هيا إيه؟ فيها ود. فيها كرم. 

طيب صفات جلال زي إيه؟ القوي, العزيز» القهار, المتعال؛ المتكبر, 
إلى آخر هذه الصفات, فيها قوة, فيها جلال صح؟ أهو المؤمن اللي 
راضي بالله؛ الاتنين يفرحوه» الاتنين يرضوه. أصاء يعني الآية دي 
جميلة أوي "وَمَن يَعْمَلْ سُوءًا أؤ يَظْلِْ نَفْسَهُ ثم يَسْتَغْفِرِ يَسْتَغْفِرٍ الله جد الله" 
يا الله لما تعيش مع الآية دي ليلة كداء إنك تلاقي ربناء "يجَدٍ الله غَفُورَا 






حِيمًا" النساء: ,.١١١‏ وعلى هذا فَقِسن, أنا بقول الكلام ده عشان 
ترضى بربناء احنا قولنا "ومن يَعْمَلْ سُوءًا أو يَظْلِمْ نَفْسَه". طيب ومن 
بقع في مرضء ويستعصي على الأطباء علاجه, ثم يطرق باب الله؛ يجد 
اله طبيبًا شافيًاء ومن يقع في ورطة, ويحيط به الظالمون من كل مكان, 
ويوشك على الاك ثم يطرق باب اللّه؛ يجد اللّهَ قويًا عزيراء هيقويه. 
ولن يُغلب ولن يُغالب» ومن يُبتلى بابتلاء. ثم لا يستطيع كشفه عن 
نفسه» وتضيق به الأسباب, وتنقطع أمامه الأبواب, ثم يطرق باب الله 
جد الله قريبًا ميا وعلى هذا فقس بقىء إنك تجد الله. ما أحلى أن 





" رضيت بالله ربًا وبالإسلام دين" من سلسلة "أذكار الصباح والمساء" 






شبكة الطربق إلى الله way2allah.com‏ 

تجد ربك! فمن وجد الله فما فقد, ومن فقد الله فما وجد! خلاص 
لقيت ربناء أخير لقيت ربناء كنت تايه ولقيت ربناء خلاص وجد الله 
فاللي يعيش أسماء الله الحسنى فعلا؛ يرضى باللّه» سواء كانت واحد 
ظالم متربص بيك وهيأذيك. لما تعرف إن ليك رب اسمه القوي 
تستريح, ليك رب امه الشهيد؛ يشهد مش محتاج, ليك رب انمه 
الوكيل مانتاش محتاج حد يدافع عنك» خلاص "وگفی بالل وكيا" 
الأحزاب: ۳ مش وكلت محامي» دا أنت -لله المغل الأعلى- وكلت 
ربك» هو توكل أمرك» يعني بيدافع عنك -سبحانه وتعالی-. 

فترضی به ربا ترضى به ربا تبقى سعيد إن ليك رب» والرب ده 
واحد» مانتاش تعبان» زي المثل اللي ضربناه المرة اللي فاتت, مانتاش 
تعبان» اللي عنده سيدین يرضي ده ولا يرضي ده» ولو ها مختلفين 
بقى ميعرفش يعيش؛ ده يقوله شيل المكتب حطه وراء والتاني يقوله لا 
أنا عاوز المكتب هنا لأن مبعرفش أقعد إلا عليه طب يسمع كلام 
مين؟! يقوله لو سمحت طفي النور أنا بحب أقعد في هدوء. التاني يقوله 
يا عم لا أنا بحبها ضوء أنا عاوزها منورة» طب يسمع كلام مين؟ يطفي 





" رضيت بالله ربًا وبالإسلام دين" من سلسلة "أذكار الصباح والمساء" 

النور ولا يشغله؟! تعبّان لو ده رأي وده رأي, إغما لو له واحد بس 


كيف تنال رضى اللّه؟ 

لا برضي إلا الله لابد أن يجد جزاءً من جنس عمله, كما قال - 
تعالى-: "رضي الله نهم وَرضوا عنه" البينة: /. 

اللي عاوز ربنا يرضى عنه يعمل ايه؟ قولتها في خطبة الجمعة: 
"رضي اللَّهُ عَنْهُمْ وَرَضُوا عَنُْ' أول حاجة؛ أول كلمة الجزاء من جنس 
العمل. 

اللي عاوز ربنا يرضى عنه يرضى هو عن الله؛ يعني يرضى عن قسمته. 
اتكلمنا المرة اللي فاتت عن قسمته» وعن رزقه» وعن عطائه» وعن 
منظره» وعن خلقه. مهي كلمة ربا كل دي معانيها؛ يرضى عن تدبيره, 
يرضى عن اختياره, فدي كلمة "رضيث بالله ربّ". 


وبالإسلام ديئًا 


" رضيت بالله ربًا وبالإسلام دينًا" من سلسلة "أذكار الصباح والمساء" 

تانن حاجة ترضى بإيه تانفي؟ "وبالإسلام دينا" أنت مبسوط إنك 
مسلم؟ بحد؟ ولا أنا لقيت نفسي كدا وخلاص, أنت مبسوط إنك 
مسلم؟ أنت راضي بالإسلام فعلا؟ كتير من الناس أصلا مش حاسين 
إن الإسلام نعمة هو في البطاقة مكتوب مسلم. 

فاكرين, ذكرتلكوا قبل كدا من زمان قصة, إن شاب شغال ني مكان 
سياحي في مصرء وكانت شغلته من حوالي ١8‏ سنة ولا أكتر, فاتح 
محل شرايط عنده محل شرايط بيحكيلنا: عندي ه:, 5 آلاف شريط 
كلهم للصد عن سبيل اللّه؛ أغان» وموسيقى» وكل زمايلي معظمهم 
من غير العرب ومن غير المسلمين» فعندي بقى إيهء الأغان بقى الروك 
وا لجاز والعالي والواطي» وعندي مش عارف أغان أسباني على أمريكي 
على مش عارف هندي» ه آلاف» / آلاف شريط كلهم بعد عن 
الله بيقول: سبحان الله. أنا مسلم بس بالبطاقة زي معظم الناس, 
تحشي في الشارع تعرف تميز ما بين مسلم أو غير مسلم؟ نفس الثياب, 
نفس الكلام, طريقة الكلام, لو ده لبس أنسيال, ده بيلبس أنسيال, 
لو ده مش عارف عمل شعره ايه دا بيعمل شعره ایه» شكل بعض! 





" رضيت بالله ربًا وبالإسلام دينًا" من سلسلة "أذكار الصباح والمساء" 

كان زمان أيام النبي -عليه الصلاة والسلام- المسلم معروف 
واليهودي معروواف, ده لابس لبس وده لابس لبس الحلقة مختلفة, 
العمامة مختلفة, حتى اللحية! مع إن زمان مكنش في حاجة اسممها حد 
يلق لحيته. مفیش راجل يحلق يته ده كان زمان, يعني أبو جهل كان 
ملتحي» بس كان فيه فرق بين لحية المسلم ولحية الكافرء كان فيه 
فرق؛ إن المسلم بيحف شاربه ما يلزقوش في اللحية, إنا المشرك لأ 
سايب كله كداء فكان فيه فرق. 

إن الشاب دا بيقول: إن ربنا جعل هدايتي للإسلام -مع إن مسلم-. 
ربنا جعل هدايتي للإسلام على يد فتاق غربية» سائحةٍء كافرةء واحدة 






من السياح. بيقول: ربنا هداني للإاسلام إيديهاء ازاي يعني؟ 
عملت ايه يعني؟ أسلمت فخلتك تسلم؟ قال: لا فبنقوله ازاي يعني؟ 
هي أسلمت مثلًا فأنت أسلمت لما هي أسلمت؟ قال: لاء أمال ايه؟ 
بيقول: جاتني مرة, ا محل عبارة عن رفوف شرايط» وقدامي زي مكتب 
أو بنش أو ترابيزة عليها جهاز كاسيت, عارفينه بتاع زمان ده جهاز 
تسجيل يعني. بيقول: الجهاز ده فيه زرار راديو وتيبء الراديو ده أنا 





" رضيت بالله ربًا وبالإسلام دينًا" من سلسلة "أذكار الصباح والمساء" 

مبجيبوش الزرار ده أصلا إلا مرة واحدة بس كل يوم الصبح» ربع 
ساعة أشغل إذاعة القرآن الكريم, وبعدها أقلب وأشغل بقى الشرايط 
طول اليوم» هو دا اللي بيقيم الشغاء بيقول: هو دا اللي بيقيم 
الشغل, للأسف. واحد فاتح محل الأيام دي, بتاع عصير مغلا وأنت 
بتشرب عصير تقوله ما تشغل قرآن» يقول يا عم الشيخ أنا شغلت 
خلاص» ماشي ما تشغلء قالي هو ده اللي بيجيب الناس, أعوذ باللّه 
الملعصية هي اللي بتجيب الناس! مش عاوزين الناس اللي بيجوا 
با معصية» هييجوا برزق مفيش فيه بركة! 

فالمهم الراجل ذا بيقول: كل يوم أقلب الشريطء جاتني السايحة دي 
وأنا مشغل الموسيقى والكلام ده فقالتله: أنا عاوزة شريط موسيقى 
هادية تريح أعصابي» هما فاهمين إن الموسيقى ايه؟ تريح الأعصاب, 
قاها: حاضر» راح دور كدا في الرفوف» لقى شربط جابه» بيجربه طبعًا 
عشان یعجبها ولا لأ معجبهاش طلع صونه عالي, قالتله: لا لا, 
حاضر خد الشريط حطه في العلبة وقفله, ورجع تان بحطه على الرف 


ويدور لها على شريط تان جابه؛, المشوار ده ياخد أد ايه؟ أنه يجرب 

الشريط, منفغش, ياخده يحطه في العلبة» ويرجع للرفوف يحطه. ويدور 
على شريط تاني ويرجعلهاء الحتة بتاخد أد ايه دي؟ دقيقة واحدة, أقل 
من دقيقة بيقول: معجبهاش الشريط التاني. روحت أجيب لها شريط 
تالت» وأنا رايح أجيب الشريط التالت غصب عني بدون ما أتكلف 
ايدي جت غلط على الزرار» فانقلب من تيب إلى إذاعة القرآن 
الكريم» فهو منتبهش أصلاء منتبهش, راح حط الشريط وبيجيب 
شريط تان» لسة بيقول بحط الشريط التالت عشان أجريبموها قالتلوا: 
.n0 1 want this‏ الموسيقى اللي كانت شغالة دي ريحتني أنا 
عاوزاهاء بيقولي: قولتلها دي مش موسيقىء قالتله: أمال دي ايه؟ دي 
حميلة ده هي ثواني اللي معتها خلي بالك» ثوابي, قالتله: أمال دي 
ايه؟ قالمها: ده قران, فالتله: يعني ايه قرآن؟ قالها: ده كتاب المسلمين, 
بيُقرأ صح ولا لاأ؟ ده كتاب المسلمين بيقرأ قالتله: مش مشكلة ده 
صوته حلو أوي وريحني خالصء هات لي شريط منه. بيقول: للأسف 
وسط ه, 5 آلاف شريط مفيش ولا شريط قرآن! فقولتلها: معنديش, 
قالتله: معندذكش, هو أنت مش مسلم! بيقول: هي دي الكلمة. طب 

ما أنا عارف إنى مسلم. والبطاقة على طول؛ ولو قدمت طلب؛ 
الديانة مسلم, عارف أن مسلم. إنما أول ما قالتلي في الموقف ده هو, 
هو أنت مش مسلم؟ كأكا رمت مية ساقعة عليا في التلج» خلاص 
ادتني قلم فوقت. طوبة اترمت فوق دماغي خلاص» كنت غافل» 
قولتلها: آه مسلم» طب استني بقى مكانك؛» جريت عند صحاي لغاية 
لما جبتلها شريطء واديتهوها مجانًا مش بفلوس لأ ببلاش؛ اتفضلي 
بيقول: أنا معرفش هي اهتدت» أسلمت,. ربنا منّ عليها ورجعت, 
بيقول: أنا اللي أمسلمت, أنا اللي توبتء أنا اللي فوقتء أنا اللي 
عرفت يعني إيه أنا مسلم., لأول مرة أعرف نعمة الإسلام, إن نعمة 
عظيمة» أنت ترضى بما لما تشوف التائهين, والضالينء والبعيدين عن 
ربنا -عز وجل- وأنت قد اصطفاك الله -جل وعلا-, وامتنّ عليك 
بالإسلام» دي نعمة والله تحتاج إلى شكر. 






أحيانا يا أخوانا الإنسان بيبقى نابم الساعة اتنين وربنا بن عليه ويقوم 
قبل الفجر, وينزل يصلي الفجر وهو نشيط. يبقى سويعات, وأحيائ 

أحيانا الإنسان يبقى نابم من بدري وبرضه مش قادر يقوم, ده ايه 
بقى؟ ده كرم من ربناء ده كرم من ربناء ليه بقول الكلام ده؟ عشان 
تعرف إن اللي أعطاك الإسلام -سبحانه وتعالى-» هو اللي دحُلّك 
الآن بيته» اللي أعطاك الإسلام, اللي امتن عليك بالإسلام؛ هو اللي 
دخَلك بيته, أنت حضرتك مقومتش ولا جيت من بيتك في البرد ده 
ولا اتوضيت بمية باردة» ولا فعدت دلوقني جلسة مع إن الجو برد 
اللي صبرك ربناء دي علامة على الرضا بالإسلام. 

في ناس مبترضاش» في ناس مصووفة» هذا بيت من؟ بيت اللك - 
سبحانه وتعالى -, لو فيه مَلِك من ملوك الدنيا ولا رئيس ولا أمير ولا 
سطلطان عمره ما هيدخلك قصره لا أنا ولا أنت» بيدخل مين؟ 
الوجهاء عنده» والكبراء عنده, المقدرين منه» صح؟ ده علامة أنه 
مبسوط بيهم» فأنا وأنت لاء ده احنا على بُعد تلات خطوط أمنية 
متقربش أصلاء إنما لن يدخلكَ قصره ولا بيته إلا إذا كان بينك وبينه 
ؤد» صح؟ فبرضه هذا بيت الله -جِلّ وعلا- ولله المثل الأعلى» لن 
يدخلك الله -جل وعلا- بيته إلا إذا اختارك. إذا اصطفاك» لن تكون 

أصلا من الصالينء ومن المسلمين ومن المتقينَ» ومن المصلين إلا إذا 
اختارك؛ قال الله -جِكَ وعلا- عن نبيّه يونس: "فَاجْتَبَاهُ ره فجَعله 
مَنَ الصالين" القلم: ٠‏ ه» "فجعلة" يعنى مش الصاح ده صالح 
بمراجه, ذه ربنا اللي اختاره» فأنت ارضّ باختيار ربنا ليك, 
اختار لكَ الإسلام قال -تعالى--: "اليَوْمَ أَكْمَلْتْ لكُمْ ديك وَأََمْتْ 

عَلَيكُمْ نِعْمّتي وَرَضِيتُْ لحم الإسْلام" المائدة: «» فلترضى بمحذا 
الإسلام؛ اختيارٌ ربك -جلَ وعلا-, أَكْمَلٌ دين؛ أكملٌ دين» يعن 
كان فيه السابقين مغلا من ؛ بنى إسرائيل» هي دي أول أمة قبلنا اللي 
أرسل الله -جل وعلا- إليهم نبيه موسى ونبيه عيسى ونبينا كذلك» 
بني إسرائيل حرّم الله عليهم أشياء؛ عقوبة لهم؛ وحرّموا هم على 
أنفسهم أشياء؛ تقربًا إلى الله وده كان جائز 9 
"کل العام گان جلد بني إِسْرَائِيلَ إِلّا مَا حَرَهَ حرم إشرائیل على تفه 

آل عمران: 4۳. لكن لما جاء هذا الدين "3 ولحل ا بَعْضَ ا 


أ 
لو ين > o7‏ 


خْرّمَ عَلَيكُ" آل عمران: ,5٠‏ ده سيدنا عيسىء إنا لبي -عليه 

الصلاة والسلام- "ويج كم الات ورم علبهم اجات 
الأعراف ٠١۷:‏ ما حُرّم شيء إلا لضرره وقد أبيح لك كل شيء. 





لما أكون قاعد في عزومة كده ولا حاجة وألاقي عيل صغير بياكل معانا 
أقوله: يا بني هو يجوز الجمع ما بين اللحمة والفراخ؟ ينفع تاكل 
الاتبين؟ يقولي: الله أعلم» مش عارف» يجوز؟ طب إيه الدليل على 
إنك يجوز تاكل خيار؟ إيه الدليل؟ 

أنا في السوق. سوق الخضار ده, كنت مرة ماشي فيه والله من 
سنوات, أيام ما كانت طالعة تمنيلية بيقولوا إن الخيار حرام فاكرينها؟ 
والله العظيم واحد وقفني بقولك يا شيخ يعني بجد بيني وبينك بس 
أصلي أنا اتشتت فعلًا هو بحد. -هو بيبيع خيار- هو بجد فعلا الخيار 
حرام؟ فقاعدين يغنوا عليناء وواحد يقول ١آه‏ بجد حرام, قولتله يا عم 
هات» ورحت واكل قدامه عشان يعرف أنه حلال, فإيه الدليل على 
إن الخيار حلال؟ ده اللي بيقول حاجة حرام هو اللي يجيب الدليل, 


أنا عندي دليل أن: الأصل في الأشياء الإباحة» جبتها منين ديء ربنا 

بيقول: "فل له اج في مَا أوجيّ لإي رما على طَاعِمِ يَطْعَمُهُ إلا .." 
الأنعام: 485 ١؛‏ يبقى الأصل إن مفيش حاجة حرام إلا اللي ربنا 
حرمه» لكن الأصل إن كل حاجة حلال» فالأصل في الأشياء الإباحة. 
هذه نعمة من ربنا أن الإسلم أحل الله -جل وعلا - لك فيه كل 





شيء إلا استثناءات, يعني ميجيش واحد يقول: يقولك يا عم أنتو 
مسلمين» أنتو بتوع الإسلام عندكوا الخمر حرام» والربا حرام 
والطاولة حرام والدومينو حرام» وعندكوا مش عارف أكل الخزير 
حرام» وعندكواء أنتو كلكوا حرام في حرام! لأ يا حبيي أقولك عندنا 
إيه حلال؟ أقولك عندنا ايه حلال؟ عندنا الهوا حلال» والمية حلال» 
والخيار حلال» والبرتقال حلال» واليوسفي حلال, عندنا كل حاجة 
حلال» مينفعش أعد الحلال مينفعش» إنما ينفع أعد إيه؟ الحرام» بس 
فتستريح هو ذه الإسلام. 

احنا مش بنض حك على الناس -اللي بيخافوا من الإسلام, بتوع 
الإسلام فوبيا دول- بنقوهم: يا عم الإسلام دين سماحة. مش 
بنض حك عليهم؛ ده فعلّاكداء الإسلام دين سماحة, يعني لا بقرأ 

آيات الصيام يا الله! تسجد لربنا شكر على نعمة الإسلام, الصيام فيه 
بعض التعب صح؟ قبل ما ربنا يقولك إن فيه الصيام قالك ايه: "يا 
أَيْهَا الَّذِينَ آمَنُوا". كأنك -ولله المثل الأعلى- بتنادي واحد من 
الطلبة في الفصل وعاوز منه طلب» عاوزه مثلا يعمل لوحة» تقوم 
بتقوله: ده أنت ما شاء الله عليك؛ أنت أحسن واحد في الفصلء, أنت 
أشطر واحد» أنت الأولء أنا أي سؤال محمد اللي بيعرف يجاوب 
عليه» بصراحة» هو طالع الأول عليكم» كنت مرة وأنا في الإعدادي, 
فكنت في الإذاعة المدرسية وبعدين مدير الإذاعة وكان وكيل المدرسة, 
وكان أستاذ لغة عربية كبير معروف اسمه الأستاذ مصطفى طه أنا 
فاكره» وبعدين فاحنا كنا بنعمل حاجة خيرية كده بعد الطابور فروحت 
عن الحصة الأولى متأخر شوية, فالمدرس مدخلنيشء فروحت رايح 
للوكيل اللي كنت أنا مشغول معاه. راح كاتب ورقة, لا زالت عندي 
من قدر الله كده لقيتها في وسط الأوراق» لقيته بيقول إيه: نجلي العزيز 
مدرس كذاء حامل هذه الورقة» قعد بقى يقولي أفضل طالب في 
الفصلء وكان يعمل عملا نبيلا ولو أخرجته فأنت تشرح لحمير» فهو 

الوحيد الذي سيفهم ما تقول» فمن فضلك الفترض أن نجازيه على 

عمله لا أن نطرده لأجله» لو المدرس بقى طلب مني حاجة» تحت 

ارد ده رفع راسي, ربنا -عز وجل- وله المثل الأعلى عشان تعرف 
نعمة الإسلام قبل أن يأمرك بأمر قال لك:"يا أَيْهَا الْذِينَ آمَنوا" يا 

مؤمن, وال مؤمن ده مكانه في الجنةء ويعني دا أنت طيب» وأنت صال» 

وأنت حبیب ربنا» مش ده کله صفات الؤمن. 

"يا أَيُهَا الّذِينَ آمَنُوا كُتب عَلَيكُمْ الصِيَامُ كما كُنب عَلَى الَّذِينَ من 


وو 


و 


قَبْلكُمْ" يعني لما تطلب من طالب حاجة هيقولك: الشمعنا أنا! ابنك في 
البيت مغلا تقوله: يا بني انزل أشتري كذاء يقولك اشعنا أنا! مقولتش 
خالد ليه» مقولتش محمد ليه» مقولتش لحمود ليه اشعنا أنا! لكن ها 
تقوله: أنا قولتله راح عمل كذا وقولت للتاني عمل كذاء فأنا بقولك 
أنت برضه» يقولك خلاص ماشي» دا أنا قولتله يعمل خمس مرات, 
وده قولتله يعمل أربع مرات» أنت بقولك مرة واحدة يتكسف ويعمل» 
فربنا -عز وجل- ها يقول لك: "كما كب عَلَى الَذِينَ من قَبْكُمْ 
يعني قبل ما أفرض عليك الصيام اعرف أن كل اللي قبلك إيه؟ 

كُتب 1 اک م الص یں يام 5-5 
كُتب عَلَى الَّذِينَ من فَبْلِكُمْ لَعَلَّكُمْ نفو 2 ن" ن" البقرة: الم قن ده 


لمصلحتك. وبعد شوية يقول لك إيه: م مَعْدُودَاتِ", ده هتعدي 


اتفرض كده. حاضر يا رب سمعنا وأطعنا " 


بسرعة, كام يوم 'أَيَامَا مَعْدُودَاتِ" ولو أنت تعبان خلاص؛ لو أنت 
تعبان متعملهاش» لو أنت عندك ظروف بلاش دلوقتي "فَمَن كَانَ 
منکم مَرِبضنَا أؤ عَلَى سَفَرٍ فَعِدَةٌ من أَيَام أَخَرَ" البقرة: 23/85 والله 
العظيم أنا مش عاوز أزعلك» ده عشان مصلحتك والله "يريد الله 
بَكُمُ" في آية شهر رمضان "د بريد الله بكم الْبْسْرَ و َل ولا بريد بكم الغسْرً" 
البقرة: ١/68‏ : ده خلي بالك» ده يسر من ربنا. 


أثر السجود 
لما تيجي تقرأ. سبحان الله يا إخوانناء والله العظيم الإعجاز العلمي كل 
يوم يُنبت نعمة الإسلام؛ عشان تفرح بيه» عشان ترضى بيه أنتوا 
عارفين القصة اللي ذكرها الشيخ محمد حسان وهو بيصلي في أحد 
المطارات الغربية» بيصلي في المطار» جي وقت الصلاة وهتروح عليهم 

الصلاة فصلوا ومعاه مشايخ بيسجدواء وبيقول: "لقينا واحد جاي 
بيسجد جنبناء بعد ما خلصنا صلاة قال لهم: أنا عندي نفس المرض 
النفسي اللي عندكم, لما بعمل الحركة ديء أحط راسي في التراب 
أحس إن آنا المرض راح, فأنا أخيرا لقيت ناس مرضى نفسيين زبي 
وعرفوا نفس العلاج". 

أنت كمسام لازم ترضى بالإسلام من غير ما أقولك بقى إن العلم 
أثبت» ده أنت على يقين كده. إن الإسلام ده نعمة من ربنا عليك 
فراضي بيها ومبسوط بيهاء من غير ما أقولك بقا إن العلم أثبت إن 
اللي بيسجد في الأرض بيوصّل الدم إلى الخلايا الموجودة في المخ اللي 
مش هتوصل أبدًا بمذه الدقة أو يعني مش هيشبّع المخ بالغذاء الموجود 
في الجمسم إلا لو عمل الحركة دي! أنا مش محتاج أقولك إن العلماء 
النفسيين بيقولوا إن الإنسان يحتاج عدة مرات في اليوم أنه يلزق رأسه 
في الأرض؛ عشان الشحنات السالبة اللي مش عارف بتعمل ايه 
وبتزود ايه في الجسم وبتضيّع ايه لازم يلزق رأسه في الأرض؛ عشان 
الشحنات السالبة الأرض الموجبة تمتصهاء فبالتالي يبدأ نشيط مرة 

تانية. مش محتاج أقولك إن الإنسان. الخلايا الموجودة في الإيد لو 
غسلها بالمية خمس مرات في اليوم, لاسيّما الموجودة في الجبهة, 
والموجودة في الإيد. والموجودة في الرجل الموضوع ده بيمنص مش 
عارف» مش محتداج أقولك الكلام د مع أنه لو حاء لنا هنفرح, كما 
قال تعالى-: 'وَيَرْدَادَ الَذِينَ آمَنُوا إيجَانَ" المدثر: 2١‏ إنما أنت من 
نعمة عظيمة أعطاك الله -جل وعلا- إياها. 


الإسلام نعمة» ومنة. 

ده مش نعمة بسء ذا الإسلام مِنّة عارفين يعني ايه منّة؟ منّة يعني ايه؟ 
ايه الفرق بين النعمة والمنَة؟ قالوا: زي ما ربنا قال في القرآن: 
أن هَدَاكُمْ لِلَإِمَانِ إن كسم صَادِقِينَ" الحجرات: 217 يعني الإسلام ده 
منّة من ربناء يعنى ايه منّة؟ بيقولوا: 


٠ 
0و‎ 

أن النعمة: عطاء من الله -جل وعلا- رعا تتسبب أنت فيه» لكنْ 
المنة: عطاء من الله -جل وعلا-لا دخل لك فيه. 

برضه يعني ايه؟ لو حضرتك استغفرت ربنا النهاردة قبل الفجر 
بساعة. قومت قعدت تستغفر ربنا ساعة متصلة» مستغفرين بالأسحار 
'وَبالْأَسْحَارٍ هُمْ يَسْتَغْفِرُونَ" الذاريات: ۱۸ استغفرت ربنا ألف ألفين 
تلات آلاف مرة» رزقك الله -جل وعلا- في اليوم رزق» رزق كتير, 
مال كتير» ربنا بيقول في سورة نوح: "فَقُلَتُْ اسْتَغْفِرُوا رَبَكُمْ إِنَهُ كَانَ 
نوح: 1۲:١ ١‏ طيب يبقى ربنا أمدك بالمال» تستخدمه في طاعة الله 
نعمة؛ بس أنت عملت ايه؟ استغفرت» دي نعمة قدمت لها سبب» 
طيب لو بدون أي سبب تقدمه وبدون ما تعمل أي حاجة أعطاك, 
هي دي بقى إيه؟ هذه المثة. 

لا دا كمان ابن القيم بيعرّف المنّة: "المنَهُ: عطاءٌ من الله -جل وعلا- 
لا تستحقه" لا تستحقه! احنا نستاهل نكون مسلمين؟ احنا عملنا ايه 
للإسلام أصلا! حد عمل حاجة قبل ما يُخلق عشان ربنا يخلقه مسلم؟ 

قدّم حاجة» دفع حاجة» اتفق مع ربنا مثلا على إنه لو خلق يلق 
موحد؟ خالص ل يبذل شيئاء لم يقدم شيئاء لم يعمل شيئًاء عشان كده 
من أرق الدعوات من يدعو الله -جل وعلا- قائلا: "اللهم إنك 
أعطيتنا الإسلام ولم نسألك" في حد كده قبل ما يُخلق دعا ربنا إنه 
بخلق مسلم؟ لأ أعطاك الإسلام بدون سؤال منك صح» "اللهم إنك 
أعطيتنا الإسلام ولمى نسألك, اللهم فأعطنا الفردوس الأعلى ونحن 
نسألك". 


هل نستحق نعم اللّه علينا؟ 
اللي أعطاك بدون سؤال» وبدون طلب» وبدون ما تستحق, يعني إيه 
بدون ما تستحق؟ الإسلام نعمة» هنضرب نعمة مادية واضحة عشان 
تعرفوهاء البصر نعمة ولا مش نعمة؟ نعمة: وربنا أمرك ألا تنظر جا إلى 
الحرام. صح 'قُل لِلْمُؤْمِينَ يَعْضُوا مِنْ أَْصَارِهِمْ" النور: ٠.‏ طيب 
سؤال لو حضرتك ماشي في الشارع, أو بتقلب في المحمول أو قاعد 
على النت ونظرت لنظر محرّم, بيحصل ولا لأ. وحصل ولا لأ؟ طيب 

ماشي في الشارع وبصيت لواحدة متبرجة» حرام ولا لأ؟ طيب لو أنت 
بصيت,. ربنا عمى بصرك بعد ما بصيت» سلب منك نعمة البصر 
يبقى ظلمك. ظلمك؟ سابمالك وأنت متستحقهاش, مرة واتنين وتلاتة 
وعشرة ومية. 

كان معايا زميل واحنا في الثانوية كنت ماشي معاه وكان جاريء, ننزل 
كل يوم مع بعض نروح ال مدرسة» الثانوية العسكرية مع بعض ونرجع 
تان من شارع الجلاءء فماشي معاه الصبح بيبص على بنت, قولتله 
اتق اللّه» ات الله يا ناصرء كان اسممه ناصرء ات الله يا ناصرء مردش 
عليا ويبص على البنتء ات الله. روحت سايبه وواقف هناكء قولت: 
إن لم تزل المنكر زُل عنه, روحت واقف, هو فضل ماشي لوحده 
وببص على البنت لغاية لما لبس في العمود, والله دماغه دخلت في 
العمود جابت مناخيره دم؛ ملقانيش جنبه؛ قولتله شوفت أنت عبد 
أراد الله بك الخير. أرسل لك تذكرة, أنا لا أنسى هذا الموقف. بس 
بصة! طب تخيل بقا لو أنت كل بصة بخبطة عربية مثلاء لو واحد بص 
وربنا خد منه نعمة البصرء مع مغلا أغنية ربنا جعله أصم» قال كلمة 

غلط ربنا جعله أبكم مثلا. فكر في أذية مسلم ربنا سلب عقله بقى 
لا تستحقها؛ هي دي بقى المنّة. 

فاحنا عملنا إيه للإاسلام عشان نستحقه؟ اللى عملوا خلاص 
الصحابة اللي هما قدموا لنا الإسلام على طبق من ذهب» اللي كان 
الواحد بيتقطع» وكان الواحد بيوضع بظهره على الفحم المشتعل حق 
ينطفئ الفحم با سال من ظهره ده خباب بن الأرت» خبيب بن عدي 
يصلب على الجذع وكلمة واحدة بس ينجو ومع ذلك ميقوهاش» بلال 
بن رباح اللي جر على بطحاء مكة الصحابة اللي اتحرقوا بالنار» 
واترموا, هما دول الذين تعبوا ف الإسلام لكن لما الإسلام جالنا 
بسهولة كدا فرطنا فيه, فرطنا فيه. ليه الولد اللى راكب عربية مامى 
بالنعمة» ليه؟ متعبش فيها. متعبش فيهاء أو بتلاقيه بيخمّس وبيخبط., 
الناس تقولك أصل مامي اللي جايبهاله, إغا لو هو اللي تعب وسافر 
وشقى, واشتغل وسهر بالليل وقام بالنهار عشاك يشتغل, ومع 

الفلوس وجاب العربية يحافظ عليهاء تلاقيه وهو ماشيء لو ماشي في 
الطربيق كده وداس على مطب يقول آه. هو حس أه ليه. ده العربية 
بتقول .0١‏ ١ه‏ ما ده يعني حياته. روحه اللي تعب فيهاء حتى لو عجلة! 
يعني ابني, ربنا يحفظ أبناءنا وأبناء المسلمين, جبتله عجلة جديدة, 
عجلة تريدكس بقى اللي هيا الحلوة ديء ومبسوط بيهاء وكانت 
مكافأة نجاح» وهو كان بيحوش كمان وجاب تحويشته كلها وحطها 
فيهاء كام يوم العجلة اتسرقت, كل يوم أقنعه سامحه يا ابني» سامحه. 
قالي لأ, أبدًا هاخد حقه منه عند ربنا يوم القيامة» لو سامحت الناس 
كلها إلا ده مش مسامحه. مش قادر أسامحه. ليه؟ تعب فيها. صح» 
تعب فيهاء فعشان كده, إن شاء الله هيسامحه بإذن الله فاللي تعب في 
حاجة بيحافظ عليهاء بيحافظ عليها. فالصحابة حافظوا على 
الإسلام؛ لأنه تعبوا فيه, إنما احنا تحافظناش على الإسلام؛ لأن 
متعبناش فيه» محافظناش على الإسلام, أول حاجة الإنسان بيتنازل 
فيها عن إسلامه؛ يعني لو اتعرض في أي ابتلاء يتنازل عن الإسلام, 
وعن الدين» وعن كل حاجة» زي ما البي قال: "يبيغ دِيتهُ بِعَرَضٍ منّ 

الذَّنْيَاا ده شوف كان مسلم. بالليل بقی کافرء نام وهو مسلم قام 
كافر» عشان الفتنة بسيطة, كما قال البي -عليه الصلاة والسلام- 
في صحيح مسلم: "بَادِرُوا بِالأغْمَالٍ فِتَنَا كقطع الل الظلم بطح 
الل موتا وي گافراء أو بخْسِي مُؤْمِنَا وَيُصْبِحُ كَافِرَاء بيع ديه 
بعرض من ال ده لو صاحبك أنت بس كدا في موقف كدا 
ويقولك باعني» يعني مهتمش بياء ميكلمكش, دا يبيع دينه لأنه 






فالذي يرضى بالإسلام لن يفرط فيه أبدَّاء أبدًا. الذي تذوق حلاوة 
هذا الإسلام, وتذوق حلاوة هذا الدين مستحيل تسةه أبذاء 
مستحیل یسیبه» کما قال البي عليه الصلاة والسلام-, كما ف 

من حديث أنس: أن البي -صلى الله عليه وسلم- قال: 
"ثلاث مَن كُنّ فيه وجَدَ بِنّ حَلاوَةَ الإيمان: مَن كان الله ورسولة أح 
ب إِلَبْهِ مما سواهماء وأَنْ يحب اء لا حه إلا لله" شوف بقا التالتة 
"وان يَكْرَهَ أن يَعُودَ في الكُفْرٍ بَعْدَ أن أَنْمَدَّهُ اللَهُ مسه. كما يَكْرَهُ أن 


۱ ٤ 

يُقَدَفَ في انار" يعني هو يترمى في النار أهون عليه من إن هو إيه؟ 
يترك الإسلام؛ لأنه حس بالنعمة» حس بالنعمة العظيمة دي "أن يكره 
أن يَعُودَ في الكْفْرٍ بَعْدَ أن أَنْقَدَهُ الله مسه كما يَكْرَهُ أن يُفَدَفَ في 
التار". 

عمار بن ياسر وهو يُعذّب أشد العذاب» مش داري خلاص» مش 
داري بنفسه» فقالوا: قل كلمة في حق محمد فقال كلمة في حق النبي 
-صليه الصلاة والسلام- وهو لما فاق قالوله: أنت قولت كذاء بكى 
وحزن, أتى البي -عليه الصلاة والسلام-. فقال له رسول الله -صلى 
الله عليه وسلم-: "إن عادوا فغد"" 2 الله قوله -تعالی- 
:إلا مَنْ أكرة وَقَلْبُهُ مُطْمَبِنٌ بالإعانِ وَلّكن من شَرَح بالكفر صذرً" 
النحل: ٠١١‏ الآية, في سورة النحل, الشاهد إن ربنا امتن عليه 
بالإسلام, لما قال كلمة في حق الإسلام وهو مش داري أصلاء مكره 
مش حاسس بيهاء ندم عليهاء ده ديني! 


° أ 

عمرك شوفت واحد يهودي بيسب دينه؟ عمرك شوفت واحد نصران 
بيسب دينه؟ ليه يعني المسلم لما يتنرفز يسب دينه! أصلي كنت متنرفز 
والله وخرجت عن شعوري, هو في واحد يهودي خرج عن شعوره مرة 
من المرات سب دينه! التمعنا أنت» هو دينك رخيص؟! ده أغلى دين, 
وسب دين الله -جل وعلا-» سب دين الله كفر صريح, اللي يمسب 
الدين كفر» إزاي يعني يكون متنرفزء وتلاقي عيل صغير حاجة غريبة 
يعني» عيال صغيرة ل تبلغ الحلم بعسب الدين في الشارع! هو الإسلام 
أصبح أرخص حاجة بالدسبة لنا! يا إخواننا ده أعظم نعمة أكرمنا الله 
جل وعلا-جماء ولا کلام بس وخلاص الحمد لله الحمد لله على 
نعمة الإسلام وكفى بما نعمة, أنت حاسس إن هيا نعمة؟! ده أنا 
عملت خطبة بعنوان "وأما بنعمة ربك فحدّث" بدأتها كداء فقولت لهم 
إن يا إخواننا: أن أكثر الناس يقول هذه الكلمة» يرددها ويسمعها 
طويلا "الحمد لله على نعمة الإسلام, وكفى بما نعمة". سؤالي الآنء 
دي كانت مقدمة الخطبة» بصراحة بصدق» هل تشعر فعلًا أن الإسلام 
نعمة؟ ولا كلمة خلاص» هل تشعر فعلا أن الإسلام نعمة أنعم الله بما 

عليك, منة امتن الله -جل وعلا- بها عليك؟ كرم من ربنا ليك ما 
بذلت له شيئًاء ما قدمت له شيًاء خلقك الله -جل وعلا- مسلمًا 
من أب وأم مسلمين» تسمع الأذانء نعمة الإسلام نعمة إن أنت 
الآن في بيت الله -جل وعلا-. إن دَحَلّك تسمع الإسلام. 


فيه ناس زيكم دلوقتي» أكتر الناس دلوقتي بتعمل إيه؟ نايمة, با إما في 
المعاصي» لكن ربنا أدخلك بيته لتسمع الإسلام, مش بتيجوا أحيانًً 
هتشوفوها وأنتم بتصلوا صلاة الجنازة بعد الضهرء أنت جاي تعزي؛ 
والد صاحبك مات, فجاي تعزّي, بتدخل المسجد بتتوضأ وبتصلي 
الضهر وبعدها بتصلي الجنازة» بتلاقي ناس واقفة بره في الشارع 
مبتصليشء لا دخلت تتوضاء ولا تصلي الضهرء ولا تصلي جنازة 
وهتمشي في الجنازة» طب هي واقفة إيه؟ مشغولة مثلًا؟ يبقى واقف 
بره مشغول, عنده تجارة هتروح منه؟ لا واقف قاعد يشرب سيجارة» 
وقاعد مستبي لما يخلصوا عشان بمشي في الجنازة» ده إنسان مصروف! 
مصروف؛ لأنه انصرف› حسش بنعمة الإسلام, صرف زي ما ربنا 

بيقول: "ثم انصَّورَفُوطا صَرَفَ الله فُلُويُمَ" التوبة: 2١١0‏ 
"فما راغوا اع الله قا م" الصف: ش. دا إنسان مطرود» أوعى 
تكون فاكر إن اللي بيروح العمرة هو اللي جات له التأشيرة, ولا هو 
اللي معاه فلوس, ولا هو اللي صاحب شركة, لا ربنا تاب عليه. ابن 
صاحب شركة سياحية للحج والعمرة, ده ابنه بس هو كان بعيد عن 
ربنا الحقيقة يعني» فقابلته وذكرته وقولت له: أنت محتاج تعمل عمرة, 
أنت عملت عمرة كام مرة قبل كده؟ قال : ولا مرة» قولتله: مروحتش 
الكعبة خالص! قالي: خالص» أنت عندك كام سنة؟ ۲٤‏ سنة ده 
أبوك كل سنة بيطلع آلاف» هو بيقول لك متروحش؟ لأء بس أنا اللي 
فعا مكنتش عاوز أروح! تخيل بقى لما يكون عنده شركة سياحية 
للعمرة وميروحش! في حين إن واحد بيحط القرش على القرش وبروح 
وهو مديون, ويدعي ربنا يفرج كربه ويرجع ويستى التأشيرة» وده 
واحد جاهز» فحضرتك ده مصروف, اللي ربنا هداه للعمرة دي نعمة 
من ربناء هداه للإسلام ده عطاء من ربناء قال البي -عليه الصلاة 


والسلام- في حديث قدسي: "إن غيذا أصححت له بدنه, وأوسعت 

عليه في الرزق» إداله رزق, وإداله إيه؟ صحة. ما هو الحج والعمرة 
عبادة مالية بدنية» جاب له الاتنين "م م يقد إل بعد أربعة أعوام 
روم" ده إنسان محروم من النعمة» معاه فلوس» ومعاه صحة» وقاعد 
يرمي الفلوس على الفلوس جوز البنات ولسه ماحجش؟ بنى البيت 
ولسه ماحجش؟ اشترى أرض ولسه ماحجش؟! ده إنسان مطرود من 
الفضاء فبرضه حضرتك كدا معقول ربنا إداك نعمة الإسلام 
ومبتشكرهاش؟! إداك رجلين» صحة تيجي تسمع الإسلام في بيت الله 
في مسجد ومانجیش» ده مطرود! 


الأخ اللي عنده شلل اللي كنت بزوره, ربنا يرحمه ويغفر له, لما روحت 
له مرة ولقيته بيعيط. مالك يا أخ هيثم؟ قالي: مفيش والله. إنت دايا 
يعني ما شاء الله حامد لربنا وشاكر ودابًا صابر قالي مفيش, طب فيه 
إيه بس اللي مزعلك؟ قالي: بقالي تسع سنين مشلول» قولتله: يا الى 
ربنا يعوضك,. قالي: مش زعلان عشان کده» آنا بقالي تسع سنين 


ماسجدتش تش» تسع سنين ماسجدتش ؛ فبيعيط عشان كدا مابيسجدش 





:0 رواه الطبراني 5 الأوسط 

وهو قاعد, قولتله: إن شاء الله تسجد, إن شاء الله تسجدء وأخدت 
بعض الإخوة وروحنا زورناه» لو شوفتوا المشهد سبعة حواليه عشان 
يضعوه في هيئة السجود. سبعة؛ واحد ماسلك رأسه على الأرض» 
واتنين ماسكين كتافه, واتنين ماسكينه من وسطه. واتنين ماسكينه من 
رجليه؛ عشان يحطوه في هيئة السجود, أول ما سجد قعد يبكي من 
الفرح أخيرا سجدت بيقول كده. بصوت عالي من شدة البكاء سمعناه 
كلناء سبحان ربي الأعلى أخيرا سجدت لك يارب, أخير؟ حطيت 
راسي في التراب ليك يارب» يارب أنا قربب منك دلوقتي يارب, يارب 
اقبض روحي الوقتي ليك يارب» يارب أموت لك وأنا ساجد يارب, 
الكل بكى! وأنت ربنا إداك النعمة مشكرتاش! المسجد قدامك, 
واقف بره متدخلش تصلي! قيراط في الجنة» لو صليت على الجنازة, 
واقف بره ماصلتش! دا انسان مطرود محروم» وأنت ربنا أكرمك 
بالإسلام؛ ضغطة واحدة تسمع آلاف الأحاديث» ضغطة واحدة على 
كمبيوتر» على الحمول تشغل القرآن» تسمع الأئمة والقراء بأصوات 
من الحنة ومبتضغطش عليها! ده إنسان مصروف مطرود. 

فالذي يرضى بالإسلام رضىّ عمليًا هو اللي بيفرح بالإسلام» وبيسمع 
الإسلام, وبيتكلم عن الإسلام, وبيشكر نعمة الإسلام شكرًا عمليًاء 
قال الله -جل وعلا- للنبي -عليه الصلاة والسلام-: "وَوَجَدَكَ ضَالا 


و أ 


فهدى" الضحى:۷. تلات معادلات "أ دك يَتيمًا فَآوَّئ" 
الضحى :5 قصداها ربنا أمره "اما التي م فَلَا تَقَهَرْ" الضحى:4, 
"وَوَجَدَكَ عَائَلًا فاع" الضصحى :ل أمره قال: "وأ وما السَائل قلا 
تَنْهَرْ" الضحى: 2٠١‏ "وَوَجَدَكَ ضَالَا" يعني عن الإسلام "فَهَدَئ" أمره 
بقوله: شك النعمة "وما ب بنعمَة رَبَكَ". يبقى نعمة ربنا اللي هيا إيه؟ 
تشكرها بقى تحدث بلاسلا اللي راضي بالإسلام, وسعيد بالإسلام, 
وحاسس بنعمة الإسلام, يشكر نعمة الإسلام شكرًا عمليًا؛ بأن يحذث 
الناس بالإسلام "وام بنعمّة رَبَكَ فَحَدّثْ" الضحى:١١.‏ 
وللحديث بقية. لنرضى بنبينا -صلى الله عليه وسلم- في اللقاء 
القادم إذا أحيانا الله -تعالى-. أسأل الله أن يتقبل منا ومنكم صال 
الأعمال» وأن يجمعنا دائما في الدنيا على طاعته» وفي الآخرة مع البي 

-عليه الصلاة والسلام-» وأن يشفي جميع مرضانا ومرضى المسلمين, 
إنك نعم المولى ونعم النصير. 

جزاكم الله خيرا» وصل الله وسلم وبارك على النبي محمد, والحمد لله 
رب العالمين, والسلام عليكم ورحمة الله وبركاته. 

